标题：775年
中国纪年
775年，唐代宗睿文孝武皇帝大历十年
历史大事
魏博田承嗣并吞昭义
魏博与昭义相邻，田承嗣久欲并薛嵩地。嵩死，田承嗣遂诱昭义将吏作乱。大历十年（七七五）正月三日，昭义兵马使裴志清逐留后薛崿，帅其兵归承嗣。承嗣声盲救援，帅兵袭相州，攻取之。崿逃奔洺州，上表请入朝，代宗许之。昭义裨将薛择为相州刺史，薛雄为卫州刺史，薛坚为洺州刺史，皆是薛嵩族人。正月十四日，代宗命内侍魏知古至魏州告谕田承嗣，使各守封疆，而承嗣竟不奉诏。十九日，遣其大将卢子期攻取洺州，杨光朝攻卫州。二月一日，承嗣诱卫州刺史薛雄降，雄不从，承嗣遂使盗杀之，屠其家。于是完全占据昭义军相、卫四州之地，自置官吏，掠其精兵良马，悉归魏州。又逼魏知古与其共巡磁、相二州，使其将士割耳面，请承嗣为帅。二月十二日，朝廷以华州刺史李承昭知昭义留后，表示不承认田承嗣之吞并。
朝廷不以武臣待子仪
大历十年（七七五）正月七日，郭子仪入朝。八月二十日，还邠州。子仪尝请任命州县官一人，而朝廷不理。子仪僚佐遂共议，说：“以郭公之勋德，奏一人为属吏都不得，宰相真不识大体！”于仪闻之，对僚佐说：“自安史之乱以来，藩镇武臣多飞扬跋扈，凡有所求，朝廷不得不曲从之，此无他，疑之也。而现在我所奏事，皇上认为不可行而置之，此乃不以武臣待我，是对我信任的表现。诸君当为我庆贺，有什么奇怪呢!”闻者皆服。
吐蕃寇陇州泾州，朱泚出镇奉天
大历十年（七七五）九月十六日，吐蕃入寇临泾（今甘肃镇原），十七日，又入寇陇州及普润（今陕西干阳东北），大掠人畜而去，百官皆遣家属出城躲避。二十一日，凤翔节度使李抱玉破吐蕃于义宁（今甘肃华亭）。吐蕃又入寇泾州，泾原节度使马璘破之于百里城（今甘肃灵台）。二十三日，代宗命卢龙节使度朱泚出镇奉天行营。
回纥寇夏州
大历十年（七七五）十二月，回纥千骑入寇夏州（今内蒙古白城子），州将梁荣宗败之于乌水。郭子仪急派兵三千救夏州，回纥遂退。 
禁诸道募兵
大历十年（七七五）正月二十二日，代宗诏“诸道兵如有逃亡者，非承制敕，不得擅自召募。”旨在限制地方割据势力之发展。然此，不过一纸空文，盖藩镇割据已经形成，朝廷号令已不能远达四方。
河阳军乱
大历十年（七七五）二月，河阳（今河南孟县）三城使常休明因苛刻少恩，军士防秋归者，休明出城慰劳，防秋兵遂与城内兵合谋攻之，休明逃奔东都，军士奉兵马使王惟恭为帅，大掠数日，才定，代宗命监军冉庭兰慰抚之。三月十二日，薛崿、常休明俱至京帅请罪，代宗皆释而不问。
陕州军乱
大历十年（七七五）三月一日，陕州军乱，逐兵马使赵令珍，观察使李国清不能禁，只好卑辞遍拜将士，才得脱身逃走。军士遂大掠库物。时淮西节度使李忠臣入朝过陕州，代宗命忠臣按之，将士畏忠臣兵强，不敢动。忠臣遂设棘围，令军士匿名投所掠库物，一日之中获万缗，尽给其从兵为赏赐。
命诸道兵共讨田承嗣
成德节度使李宝臣、淄青节度使李正己，皆为田承嗣所轻视。宝臣弟宝正娶承嗣女为妻，在魏州（今河北大名）与承嗣子田维击球，因马惊误触维死，承嗣大怒，囚宝正，以告宝臣。宝臣自责教敕不严，封杖授承嗣，使挞宝正，承嗣遂杖死宝正，自此两镇交恶。及承嗣拒命反叛，宝臣、正己皆上表请讨之，代宗也想乘机会讨承嗣。大历十年（七七五）四月二十一日，代宗敕贬承嗣为永州刺史，命河东、成德、幽州、淄青、淮西、永平、汴宋、河阳、泽路诸道发兵共取魏博，如果承嗣拒命，即令进讨；问罪仅止承嗣及其侄田悦，其余将士弟侄如能悔过，则不问。此时幽州朱滔方恭顺，与宝臣及河东节度使薛兼训攻承嗣北方，正己与淮西节度使李忠臣等攻其南方。五月三日，承嗣部将霍荣国以磁州降。十五日，李正己攻克德州。李忠臣统帅永平、河阳、怀州、泽潞步骑四万进攻卫州。六月九日，田承嗣遣其部将裴志清等攻冀州，志清帅兵降李宝臣。十二日，承嗣亲自帅兵围冀州，宝臣先使高阳军使张孝忠师精骑四千与之战，宝臣自帅大军继至，承嗣只好焚烧辎重而退。承嗣见诸道兵皆至，部将多叛，八月遣使奉表，请归顺朝廷。旋又遣其部将卢子期攻磁州。李宝臣、李正己会兵于枣强，进围贝州（今河北清河），承嗣出兵救之。时两军各飨士卒，成德赏厚，平卢赏薄，于是平卢士卒有怨言，正己恐发生兵变，遂帅军退去，宝臣亦退。李忠臣闻之，乃解卫州之围，南渡黄河，屯兵阳武（今河南原阳）。宝臣又与朱滔连兵攻沧州，承嗣从父弟庭玠守之，不克。卢子期反攻磁州，城将陷，李宝臣与昭义留后李承昭帅兵救之，大败子期于清水，擒获后送之京师，斩之。诸将又败田悦于陈留，田承嗣遂惧。
诸道兵讨田承嗣无功，朝廷赦其罪
初，李正己遣使至魏州，田承嗣囚禁之，其后，诸道兵讨承嗣，承嗣惧，遂礼而遣之，并尽籍境内户口、甲兵、谷帛之数以与正己，且说：“我今年已八十六岁（实为七十五，言老以欺正已），是快死的人了。诸子不肖，侄子田悦也软弱无能，凡是现在我所有的，都是为你而守，怎愿与你交战呢?”并请使者立于庭，南向拜而授书；又图正己之像，焚香礼之。正己大喜，遂按兵不动。于是河南诸道兵皆不敢进。承嗣既无南面之虞，遂得专门对付北方诸道兵。时以李宝臣之功为大，代宗特遣中使马承倩奉诏劳慰之。承倩将还，宝臣至其馆舍，赠缣百匹，承倩嫌少，大声诟骂，扔出道中，宝臣以为耻。部将兵马使王武俊对宝臣说：“您讨田承嗣立了大功，中使马承倩还这样对待你，一旦寇平之后，召归朝廷，不过一匹夫而已。不如现在释承嗣以为后援。”于是宝臣也有玩寇之志。承嗣知道范阳是宝臣故乡，宝臣常想据之，就派人刻石作谶说：“二帝同功势万全，将田为侣入幽燕。”然后密令人埋之于宝臣境内，并使望气者说此地有王气，宝臣掘而得此刻石。承嗣又派人对宝臣说：“你与朱滔共取沧州，如果攻取，则沧州归国有，非你所有。如果你肯舍承嗣之罪，我就以沧州归你，并愿与你一起攻范阳。你帅精骑前驱，我帅步兵后继，一定能够攻取。”宝臣听后大喜，觉得事合符谶，于是就与承嗣通谋，密图范阳，承嗣也派兵阵于境上。宝臣有图范阳之意，就对朱滔使者说：“听说朱公像貌如神，希望能得画像观之。”滔给之。宝臣遂置滔像于射堂，与诸将共观之，说：“真是神人！”时朱滔帅军驻瓦桥（今河北雄县），宝臣挑选精骑两千，昼夜兼程驰三百里袭之，并指明主要攻杀像貌如射堂画像的人。当时两军和睦，朱滔没有料到会有此变，狼狈出战大败，最后易服化装逃脱。宝臣想要乘胜攻取范阳，朱滔巳派雄武军使刘怦留守。宝臣知范阳有备，遂不敢进。承嗣听说宝臣与朱滔已交战，即帅军南还，并派使者对宝臣说：“南边军情紧张，没有时间再跟从你了，石上谶文是我故意搞的。”宝臣听后，惭怒而退。宝臣既与朱滔交战，遂以张孝忠为易州刺史，使帅精兵七千以备之。大历十年（七七五）十一月七日，田承嗣部将吴希光以瀛州（今河北河间）降于官军。十二月，元载、王缙上奏说魏州盐贵，请禁盐入其境以困承嗣。代宗不许，说：“田承嗣负我，但百姓并没有罪。”承嗣请求入朝，李正己也多次为之上表，乞许其改过自新。大历十一年正月三日，代宗遣谏议大夫杜亚至魏州宣慰。二月二十二日，田承嗣又遣使上表请入朝。于是代宗下诏赦其罪，复其官爵，听其与家属入朝，所部将士曾拒朝命者，皆不问罪。
史料记载
代宗睿文孝武皇帝中之下大历十年（乙卯，公元七七五年） 
春，正月，丁酉，昭义兵马使裴志清逐留后薛萼，帅其众归承嗣。承嗣声言救援，引兵袭相州，取之。崿奔洺州，上表请入朝，许之。 
辛丑，郭子仪入朝。 
壬寅，寿王瑁薨。 
乙巳，朱泚表请留阙下，以弟滔知幽州、卢龙留后，许之。 
昭义裨将薛择为相州刺史，薛雄为卫州刺史，薛坚为洺州刺史，皆薛嵩之族也。戊申，上命内侍孙知古如魏州谕田承嗣，使各守封疆；承嗣不奉诏，癸丑，遣大将卢子期取洺州，杨光朝攻卫州。 
乙卯，西川节度使崔宁奏破吐蕃数万于西山，斩首万级，捕虏数千人。 
丙辰，诏：“诸道兵有逃亡者，非承制敕，无得辄召募。 
二月，乙丑，田承嗣诱卫州刺史薛雄，雄不从，使盗杀之，屠其家，尽据相、卫四州之地，自置长吏，掠其精兵良马，悉归魏州；逼孙知古与共巡磁、相二州，使其将士割耳剺面，请承嗣为帅。 
辛未，立皇子述为睦王，逾为郴王，连为恩王，遘为鄜王，迅为随王，造为忻王，暹为韶王，运为嘉王，遇为端王，遹为循王，通为恭王，达为原王，逸为雅王。 
丙子，以华州刺史李承昭知昭义留后。 
河阳三城使常休明，苛刻少恩。其军士防秋者归，休明出城劳之，防秋兵与城内兵合谋攻之，休明奔东都；军士奉兵马使王惟恭为帅，大掠，数日乃定。上命监军冉庭兰慰抚之。 
三月，甲午朔，陕州军乱，逐兵马使赵令珍。观察使李国清不能禁，卑辞，遍拜将士，乃得脱去。军士大掠库物。会淮西节度使李忠臣入朝，过陕，上命忠臣按之。将士畏忠臣兵威，不敢动。忠臣设棘围，令军士匿名投库物，一日，获万缗，尽以给其从兵为赏。 
乙巳，薛萼、常休明皆诣阙请罪，上释不问。 
初，成德节度使李宝臣、淄青节度使李正己，皆为田承嗣所轻。宝臣弟宝正娶承嗣女，在魏州，与承嗣子维击球，马惊，误触维死；承嗣怒，囚宝正，以告宝臣。宝臣谢教敕不谨，封杖授承嗣，使挞之；承嗣遂杖杀宝正，由是两镇交恶。及承嗣拒命，宝臣、正己皆上表请讨之，上亦欲因其隙讨承嗣。夏，四月，乙未，敕贬承嗣为永州刺史，仍命河东、成德、幽州、淄青、淮西、永平、汴宋、河阳、泽潞诸道发兵前临魏博，若承嗣尚或稽违，即令进讨；罪止承嗣及其侄悦，自馀将士弟侄苟能自拔，一切不问。 
时朱滔方恭顺，与宝臣及河东节度使薛兼训攻其北，正己与淮西节度使李忠臣等攻其南。五月，乙未，承嗣将霍荣国以磁州降。丁未，李正己攻德州，拔之。李忠臣统永平、河阳、怀、泽步骑四万进攻卫州。六月，辛未，田承嗣遣其将裴志清等攻冀州，志清以其众降李宝臣。甲戌，承嗣自将围冀州，宝臣使高阳军使张孝忠将精骑四千御之，宝臣大军继至；承嗣烧辎重而遁。孝忠，本奚也。 
田承嗣以诸道兵四合，部将多叛而惧，秋，八月，遣使奉表，请束身归朝。 
辛巳，郭子仪还邠州。子仪尝奏除州县官一人，不报，僚佐相谓曰：“以令公勋德，奏一属吏而不从，何宰相之不知体！”子仪闻之，谓僚佐曰：“自兵兴以来，方镇武臣多跋扈，凡有所求，朝廷常委曲从之；此无他，乃疑之也。今子仪所奏事，人主以其不可行而置之，是不以武臣相待而亲厚之也；诸君可贺矣，又何怪焉！”闻者皆服。 
己丑，田承嗣遣其将卢子期寇磁州。 
九月，戊申，回纥白昼刺市人肠出，有司执之，系万年狱；其酋长赤心驰入县狱，斫伤狱吏，劫囚而去。上亦不问。 
壬子，吐蕃寇临泾，癸丑，寇陇州及普润，大掠人畜而去；百官往往遣家属出城窜匿。丙辰，凤翔节度使李抱玉奏破吐蕃于义宁。 
李宝臣、李正己会于枣强，进围贝州，田承嗣出兵救之。两军各飨士卒，成德赏厚，平卢赏薄；既罢，平卢士卒有怨言，正己恐其为变，引兵退，宝臣亦退。李忠臣闻之，释卫州，南度河，屯阳武。宝臣与朱滔攻沧州，承嗣从父弟庭玠守之；宝臣不能克。 
吐蕃寇泾州，泾原节度使马璘破之于百里城。戊午，命卢龙节度使朱泚出镇奉天行营。 
冬，十月，辛酉朔，日有食之。 
卢子期攻磁州，城几陷；李宝臣与昭义留后李承昭共救之，大破子期于清水，擒子期至京师；斩之。河南诸将又大破田悦于陈留；田承嗣惧。 
初，李正己遣使至魏州，承嗣囚之，至是，礼而遣之，遣使尽籍境内户口、甲兵、谷帛之数以与之，曰：“承嗣今年八十有六，溘死无日，诸子不肖，悦亦孱弱，凡今日所有，为公守耳，岂足以辱公之师旅乎！”立使者于廷，南向，拜而授书；又图正己之像，焚香事之。正己悦，遂按兵不进。于是河南诸道兵皆不敢进。承嗣既无南顾之虞，得专意北方。 
上嘉李宝臣之功，遣中使马承倩赍诏劳之；将还，宝臣诣其馆，遣之百缣，承倩诟詈，掷出道中，宝臣惭其左右。兵马使王武俊说宝臣曰：“今公在军中新立功，竖子尚尔，况寇平之后，以一幅诏书召归阙下，一匹夫耳，不如释承嗣，以为己资。”宝臣遂有玩寇之志。 
承嗣知范阳宝臣乡里，心常欲之，因刻石作谶云：“二帝同功势万全，将田为侣入幽燕。”密令瘗宝臣境内，使望气者言彼有王气，宝臣掘而得之。又令客说之曰：“公与朱滔共取沧州，得之，则地归国，非公所有。公能舍承嗣之罪，请以沧州归公，仍愿从公取范阳以自效。公以精骑前驱，承嗣以步卒继之，蔑不克矣。”宝臣喜，谓事合符谶，遂与承嗣通谋，密图范阳，承嗣亦陈兵境上。 
宝臣谓滔使者曰：“闻朱公仪貌如神，愿得画像观之。”滔与之。宝臣置于射堂，与诸将共观之，曰：“真神人也！”滔军于瓦桥，宝臣选精骑二千，通夜驰三百里袭之，戒曰：“取貌如射堂者。”时两军方睦，滔不虞有变，狼狈出战而败，会衣他服得免。宝臣欲乘胜取范阳，滔使雄武军使昌平刘怦守留府。宝臣知有备，不敢进。 
承嗣闻幽、恒兵交，即引军南还，使谓宝臣曰：“河内有警，不暇从公，石上谶文，吾戏为之耳！”宝臣惭怒而退。宝臣既与朱滔有隙，以张孝忠为易州刺史，使将精骑七千以备之。 
丙寅，贵妃独孤氏薨，丁卯，追谥贞懿皇后。 
十一月，丁酉，田承嗣将吴希光以瀛州降。 
岭南节度使路嗣恭擢流人孟瑶、敬冕为将，讨哥舒晃。瑶以大军当其冲，冕自间道轻入，丁未，克广州，斩哥舒晃及其党万馀人。 
嗣恭之讨晃也，容管经略使王翃遣将将兵助之；西原贼帅覃问乘虚袭容州，翃伏兵击擒之。 
十二月，回纥千骑寇夏州，州将梁荣宗破之于乌水。郭子仪遣兵三千救夏州，回纥遁去。 
元载、王缙奏魏州盐贵，请禁盐入其境以困之。上不许，曰：“承嗣负朕，百姓何罪！” 
田承嗣请入朝，李正己屡为之上表，乞许其自新。